Kanta-Hämeen Hengitys ry:n tiedote koronavirusepidemian vaikutuksesta yhdistyksen toimintaan | Kanta-Hämeen Hengitys ry
Olet sivulla: Etusivu > Artikkelit > Kanta-Hämeen Hengitys ry:n tiedote koronavirusepidemian vaikutuksesta yhdistyksen toimintaan
Kanta-Hämeen Hengitys ry:n tiedote koronavirusepidemian vaikutuksesta yhdistyksen toimintaan
13.3.2020 by Kanta-Hämeen Hengitys Ry
13.3.2020 Hämeenlinna
Hengitysliitto on julkaissut 12.3.2020 ohjeita paikallisyhdistyksille koronavirusepidemiaan liittyen.
Hengitysliiton tiedote.
Hengitysyhdistykset ympäri Suomen järjestävät paljon vertaistoimintaan liittyviä tilaisuuksia ja kaikille avoimia yleisötapahtumia. Hengitysliitto suosittaa, että näiden tilaisuuksien ja tapahtumien järjestämisestä pidättäydytään koronavirusepidemian ajan. Kokoontumisten rajoittaminen on viranomaisten mukaan toimiva keino vähentää riskiryhmiin kuuluvien virustartuntoja.
Hengitysliiton valtakunnalliset kokoontumiset on peruttu. Hengitysliitto suosittaa, että kaikista vertaistoimintaan liittyvistä tilaisuuksista ja kaikille avoimista yleisötapahtumista tulisi pidättäytyä koronavirusepidemian ajan. Kokoontumisten rajoittaminen on viranomaisten mukaan toimiva keino vähentää riskiryhmiin kuuluvien virustartuntoja.
Kanta-Hämeen Hengitys ry:n hallitus on linjannut 13.3.2020 seuraavasti. Yhdistyksen kaikki vertais- ja liikuntaryhmät sekä avoimet yleisötilaisuudet perutaan ja säännöllinen toiminta keskeytetään toistaiseksi.
Yhdistyksen peruuntuneiden kansallisen uniapneapäivän tilaisuuksien sijaan, voit katsoa Hengitysliiton uniapneaverkkoluennon 18.3.2020. Ohjeet luennon seuraamisesta löydät Hengitysliiton sivuilta. Huomaathan myös, että vertaistukea hengityssairaille on verkossa tarjolla ja Hengitysliiton neuvontapuhelimet päivystävät normaalisti. Liikuntaa voi ja kannattaa myös harrastaa omaehtoisesti oman hyvinvoinnin tukemiseksi.
Kokonaistilannetta arvioidaan jatkuvasti ja tiedotamme viranomaisten suositusten mukaisesti yhdistyksen toiminnan jatkumisesta kevään 2020 aikana.
Toimisto palvelee toistaiseksi normaalisti tiistaisin ja keskiviikkoisin klo 9-12 ja torstaisin klo 13.30-17.00. Huomaathan että voit tarvittaessa olla yhteydessä toimistoomme myös sähköpostilla toimisto@khhengitys.fi sekä puhelimitse 0400 164 021.
Jos epäilet koronavirustartuntaa, toimi paikallisten terveydenhuoltoviranomaisten ja THL: n ohjeiden mukaisesti ottamalla yhteyttä paikalliseen viranomaiseen ennen päivystykseen hakeutumista. Toimi näin myös, jos olet ollut läheisessä kontaktissa koronavirukseen sairastuneeseen henkilöön.
THL:n tiedotusta koronavirustilanteesta voi seurata täältä linkki.
Kanta-Hämeen keskussairaala linkki.